《梁州序 戊寅腊月予幸七十初度同年王守溪少傅寄梁州序为寿依韵奉答》
明代·谢迁

茫茫江海，悠悠昏旦，叹惜年光易换。迷途世故，从来百样千般。

眼底翻云覆雨，狂浪颓波，天也那能管。白云堆稳，也与公眠。

吴越相望两地仙，传雅调正家宴便。当筵高咏愁怀散，赓一阕，赛强健。

作者简介：（1449—1531）明浙江馀姚人，字于乔，号木斋。成化十一年进士第一，授修撰。累迁左庶子。弘治初，与日讲，帝屡称善。八年入内阁参预机务，累官太子太保、兵部尚书兼东阁大学士，与刘健、李东阳同辅政。秉节直亮，见事尤敏，时人有“李公谋，刘公断，谢公尤侃侃”之称。武宗嗣位，请诛刘瑾不纳，致仕。旋被诬夺职，瑾诛，复职。致仕。世宗即位，即遣使慰问。嘉靖六年，再起入阁，仅数月，以老辞归。卒谥文正。有《归田稿》。